
Naslov: Nuklearka spet dela
Napoved za  voditelja:

T- Iz Krško /
Po zaustavitvi Nuklearne elektrarne Krško prejšnjo sredo je bila v njej izvedena celovita analiza stanja in odpravljena napaka na ventilu obvodne linije za merjenje temperature primarnega hladila. Ventil, na katerem je odpovedalo tesnjenje, je bil v celoti zamenjan z novim. Tovrsten vzdrževalni poseg je bil že večkrat izveden, zato je bilo delo končano hitreje, kot so v začetku načrtovali. 

Analizo stanja po zaustavitvi in izvedeni sanaciji je celovito pregledala tudi Uprava Republike Slovenije za jedrsko varnost (URSJV) in ugotovila, da ni zadržkov za ponovni zagon elektrarne. Elektrarna je bila tako ponovno priključena na električno omrežje danes, ob 15.38 uri. 
